CELEX: 52017PC0425
Language: da
Date: 2017-08-14
Title: Forslag til RÅDETS AFGØRELSE om den holdning, der skal indtages på Den Europæiske Unions vegne for så vidt angår de kvalitetsnormer for frugt og grøntsager, som vedtages i arbejdsgruppen for fastsættelse af kvalitetsnormer for landbrugsprodukter under De Forenede Nationers Økonomiske Kommission for Europa (FN/ECE-WP.7)

EUROPA-KOMMISSIONEN
            Bruxelles, den 14.8.2017
            COM(2017) 425 final
            2017/0191(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne for så vidt angår de kvalitetsnormer for frugt og grøntsager, som vedtages i arbejdsgruppen for fastsættelse af kvalitetsnormer for landbrugsprodukter under De Forenede Nationers Økonomiske Kommission for Europa (FN/ECE-WP.7)
            
               
         
         
            
               BEGRUNDELSE
            
            
               Fastsættelsen af normer under De Forenede Nationers Økonomiske Kommission for Europa (FN/ECE) udføres af arbejdsgruppen for fastsættelse af kvalitetsnormer for landbrugsprodukter (WP.7) i henhold til Genève-aftalen om kvalitetsnormer for landbrugsprodukter
                  1
               . 
            
            
               WP.7 varetager sine opgaver i overensstemmelse med sit mandat
                  2
                og sine arbejdsprocedurer
                  3
                for vedtagelsen af FN/ECE's kvalitetsnormer for landbrugsprodukter. Forslag til FN/ECE-kvalitetsnormer for frugt og grøntsager udarbejdes af henholdsvis den specialiserede afdeling for standardisering af friske frugter og grøntsager og den specialiserede afdeling for standardisering af tørre og tørrede produkter. Forslagene vedtages derefter af FN/ECE-WP.7 eller sendes tilbage til drøftelse i de specialiserede afdelinger. Dette arbejde finder sted årligt. 
            
            
               Alle medlemmer af De Forenede Nationer (FN) eller af FN's særorganisationer må deltage i FN/ECE's arbejde vedrørende kvalitetsnormer for landbrugsprodukter, og Den Europæiske Unions medlemsstater deltager regelmæssigt i dette arbejde. Den Europæiske Union deltager som observatør i FN/ECE-WP.7 og i dennes specialiserede afdelinger for standardisering af henholdsvis friske frugter og grøntsager og af tørre og tørrede produkter.
            
            
               På EU-plan må produkter fra frugt- og grøntsagssektoren, der skal sælges friske til forbrugeren, kun afsættes, hvis de er i overensstemmelse med de gældende handelsnormer, er af sund, sædvanlig handelskvalitet, og hvis oprindelseslandet er angivet, jf. artikel 75, stk. 1, og artikel 76, stk. 1, i forordning (EU) nr. 1308/2013
                  4
               . 
            
            
               I henhold til artikel 75, stk. 2, i forordning (EU) nr. 1308/2013 har Kommissionen beføjelse til at vedtage delegerede retsakter vedrørende markedsføringsstandarder i frugt- og grøntsagssektoren. Særlige handelsnormer for visse frugt- og grøntsagsprodukter er fastsat ved Kommissionens gennemførelsesforordning (EU) nr. 543/2011
                  5
               . Disse særlige handelsnormer er baseret på FN/ECE's kvalitetsnormer for disse produkter.
            
            
               Det er i artikel 3, stk. 1, i Kommissionens gennemførelsesforordning (EU) nr. 543/2011 fastsat, at produkter, der ikke er omfattet af en særlig EU-handelsnorm, betragtes som værende i overensstemmelse med den generelle handelsnorm, hvis de er i overensstemmelse med gældende normer vedtaget af FN/ECE.  Det fremgår af betragtning 6 i Kommissionens gennemførelsesforordning (EU) nr. 543/2011, at de særlige handelsnormer for visse produkter, bør være de normer, der er vedtaget af FN/ECE.
            
            
               I FN/ECE's normer fastsættes minimumskrav til kvalitet, der giver et fælles sprog med henblik på at fremme fair handelsbetingelser, forhindre tekniske handelshindringer og øge gennemsigtigheden på markederne. Disse normer fremmer en bæredygtig markedsføring af landbrugsprodukter af høj kvalitet, sikrer, at der ikke markedsføres landbrugsprodukter af lav kvalitet, og beskytter forbrugernes interesser. De bidrager dermed til den internationale harmonisering af normer for frugt og grøntsager, og skaber de rammer, der sikrer fair konkurrence ved handel med frugt og grøntsager. FN/ECE's normer udarbejdes i overensstemmelse med målene i Verdenshandelsorganisationens aftale om tekniske handelshindringer
                  6
               . 
            
            
               Inden forslagene vedtages af FN/ECE-WP.7, drøftes de indgående af videnskabelige og tekniske eksperter inden for frugt- og grøntsagssektoren i de specialiserede afdelinger for standardisering, som eksperter fra medlemsstaterne tager del i. 
            
            
               Vedtagelse af forslagene i FN/ECE-WP.7 bør derfor støttes, forudsat at de er i overensstemmelse med EU-retten, navnlig forordning (EU) nr. 1308/2013, og at de er i overensstemmelse med EU's interesser og mål på det landbrugspolitiske område. Såfremt Kommissionen har betænkeligheder, der ikke er blevet drøftet i de specialiserede afdelinger for standardisering, eller hvis nye videnskabelige eller tekniske oplysninger bliver tilgængelige, bør det endvidere sikres, at disse betænkeligheder behørigt drøftes, inden FN/ECE-WP.7 træffer beslutning om forslaget. Hvis et tilstrækkeligt antal medlemsstater modsætter sig forslaget, skal de medlemsstater, der deltager i FN/ECE-WP-7, udsætte beslutningen og sikre, at forslaget sendes tilbage til drøftelse i de specialiserede afdelinger for standardisering eller til en arbejdsgruppe oprettet til dette formål, hvor sådanne betænkeligheder først bør blive afklaret.
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  I FN/ECE's normer fastsættes minimumskrav til kvalitet, der giver et fælles sprog med henblik på at fremme fair handelsbetingelser, forhindre tekniske handelshindringer og øge gennemsigtigheden på markederne. Disse normer fremmer en bæredygtig markedsføring af landbrugsprodukter af høj kvalitet, sikrer, at der ikke markedsføres landbrugsprodukter af lav kvalitet, og beskytter forbrugernes interesser. De bidrager dermed til den internationale harmonisering af normer for frugt og grøntsager, og skaber de rammer, der sikrer fair konkurrence ved handel med frugt og grøntsager.  FN/ECE's normer udarbejdes i overensstemmelse med målene i Verdenshandelsorganisationens aftale om tekniske handelshindringer. 
               
               
                  Som forklaret ovenfor berører FN/ECE's kvalitetsnormer for frugt og grøntsager EU-retten. Der bør derfor fastsættes en holdning på Unionens vegne i overensstemmelse med artikel 218, stk. 9, i traktaten om Den Europæiske Unions funktionsmåde. Dette forslag har til formål at fastsætte en sådan holdning på Unionens vegne i henhold til fastsatte betingelser og procedurer.
               
               
                  Revision og vedtagelse af FN/ECE's kvalitetsnormer er en løbende proces, der sikrer, at de gældende normer er tidsvarende og i overensstemmelse med aktuelle videnskabelige og tekniske oplysninger. Derfor er det nødvendigt at iværksætte en proces til fastsættelse af holdningen på Unionens vegne til dette formål og for et ubestemt tidsrum. Koordineringsmøderne bør finde sted årligt inden vedtagelsen og revisionen af FN/ECE's kvalitetsnormer.
               
            
            
               •Sammenhæng med de gældende bestemmelser på samme område
            
            
               
                  Dette forslag er i overensstemmelse med EU's retlige rammer om handelsnormer for frugt og grøntsager, der er fastlagt i artikel 75 og artikel 76 i forordning (EU) nr. 1308/2013 og i Kommissionens gennemførelsesforordning (EU) nr. 543/2011. Det sikrer, at den holdning, der skal indtages på Unionens vegne, behørigt fastsættes.
               
            
            
                •Sammenhæng med Unionens politik på andre områder
            
            
               
                  Den holdning, der skal indtages på Unionens vegne, fastsættes på samme måde for en række internationale organisationer, der fastlægger normer, som berører EU-retten, navnlig hvad angår de normer, der vedtages af Den Internationale Vinorganisation.
               
            
         
         
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Artikel 43 og artikel 218, stk. 9, i TEUF. 
            
            
            
               •Nærhedsprincippet (for områder, der ikke er omfattet af enekompetence) 
            
            
               
                  Ikke relevant. 
               
            
            
               •Proportionalitet
            
            
               
                  Ikke relevant. 
               
            
            
               •Valg af instrument
            
            
               
                  Ingen andre instrumenter er til rådighed for dette tiltag. 
               
            
            
               3.RESULTATERNE AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontroller af gældende lovgivning
            
            
               
                  Ikke relevant. 
               
            
            
               •Høringer af interesserede parter
            
            
               
                  Ikke relevant
               
            
            
               •Indhentning og brug af ekspertbistand
            
            
               
                  Ikke relevant.
               
            
            
               •Konsekvensanalyse
            
            
               
                  Ikke relevant. 
               
            
            
               •Målrettet regulering og forenkling
            
         
         
            
               
                  Ikke relevant. 
               
            
            
               •Grundlæggende rettigheder
            
            
               
                  Forslaget har ingen virkning på de grundlæggende rettigheder. 
               
            
            
               4.VIRKNINGER FOR BUDGETTET
            
            
               
                  Forslaget har ingen budgetmæssige konsekvenser. 
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               
                  Europa-Kommissionen deltager i den kompetente rådsgruppes koordinerende møde, der afholdes årligt efter behov forud for mødet i FN/ECE-WP.7. 
               
            
            
               •Forklarende dokumenter (for direktiver)
            
            
               
                  Ikke relevant. 
               
            
            
            
               2017/0191 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne for så vidt angår de kvalitetsnormer for frugt og grøntsager, som vedtages i arbejdsgruppen for fastsættelse af kvalitetsnormer for landbrugsprodukter under De Forenede Nationers Økonomiske Kommission for Europa (FN/ECE-WP.7)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 9,
            
            
               under henvisning til forslag fra Europa-Kommissionen og
            
            
               ud fra følgende betragtninger:
            
            
               (1)Arbejdsgruppen for fastsættelse af kvalitetsnormer for landbrugsprodukter under De Forenede Nationers Økonomiske Kommission for Europa (FN/ECE-W.7) behandler og vedtager forslag om oprettelse af nye FN/ECE-kvalitetsnormer og om ændring af de eksisterende FN/ECE-kvalitetsnormer for frugt og grøntsager. Forslagene udarbejdes af de specialiserede afdelinger for standardisering under FN/ECE. Forslagene vedtages ved konsensus blandt de deltagende medlemmer i FN/ECE-WP.7.
            
         
         
            
               (2)FN/ECE's kvalitetsnormer for frugt og grøntsager bidrager til den internationale harmonisering af normer for frugt og grøntsager og skaber de rammer, der sikrer fair konkurrence ved handel med frugt og grøntsager.
            
            
               (3)Den Europæiske Union deltager som observatør i FN/ECE-WP.7 og i de specialiserede afdelinger for standardisering. Medlemsstaterne er medlemmer af FN/ECE og deltager i FN/ECE-WP.7 samt i de specialiserede afdelinger for standardisering. Medlemsstaterne har i kraft af deres deltagelse i FN/ECE-WP.7 ret til at deltage i beslutningsprocessen om vedtagelsen af kvalitetsnormer for landbrugsprodukter under FN/ECE-WP.7.
            
            
               (4)I henhold til artikel 75, stk. 1, og artikel 76, stk. 1, i Europa-Parlamentets og Rådets forordning (EU) nr. 1308/2013
                  7
                må produkter fra frugt- og grøntsagssektoren, der skal sælges friske til forbrugeren, kun afsættes, hvis de er i overensstemmelse med de gældende handelsnormer, er af sund, sædvanlig handelskvalitet, og hvis oprindelseslandet er angivet. 
            
            
               (5)I henhold til artikel 75, stk. 2, i forordning (EU) nr. 1308/2013 har Kommissionen beføjelse at vedtage delegerede retsakter, der fastsætter handelsnormer for frugt- og grøntsagssektoren. Særlige handelsnormer for visse frugt- og grøntsagsprodukter er fastsat ved Kommissionens gennemførelsesforordning (EU) nr. 543/2011
                  8
               . Disse særlige handelsnormer er baseret på FN/ECE's kvalitetsnormer for disse produkter.
            
            
               (6)I henhold til artikel 3, stk. 1, i gennemførelsesforordning (EU) nr. 543/2011 skal frugt og grøntsager, der ikke er omfattet af en særlig handelsnorm, være i overensstemmelse med den generelle handelsnorm, som er fastlagt i del A i bilag I til samme gennemførelsesforordning. Produkter, der er i overensstemmelse med gældende normer vedtaget af FN/ECE, betragtes som værende i overensstemmelse med den generelle handelsnorm.
            
            
               (7)Eftersom FN/ECE's kvalitetsnormer for landbrugsprodukter vedrørende frugt og grøntsager berører EU-retten, er det hvad angår disse kvalitetsnormer nødvendigt at fastsætte den holdning, der skal indtages på Unionens vegne i FN/ECE-W.7. 
            
            
               (8)Forslagene til kvalitetsnormer, der udarbejdes af den specialiserede afdeling for standardisering af friske frugter og grøntsager og den specialiserede afdeling for standardisering af tørre og tørrede produkter, drøftes indgående af videnskabelige og tekniske eksperter inden for frugt- og grøntsagssektoren. Disse forslag bør derfor støttes på Unionens vegne af medlemsstaterne, forudsat at de er i overensstemmelse med EU's interesser og ikke er i strid med EU-retten, særlig forordning (EU) nr. 1308/2013, og så længe en procedure oprettet til det formål er blevet fulgt.   
            
            
               (9)Såfremt Kommissionen har betænkeligheder, der ikke er blevet drøftet i de specialiserede afdelinger for standardisering, eller hvis nye videnskabelige eller tekniske oplysninger bliver tilgængelige forud for eller under mødet i FN/ECE-WP.7, bør vedtagelsen af forslaget udsættes, og forslaget bør sendes tilbage til yderligere drøftelse i de specialiserede afdelinger for standardisering, indtil sådanne betænkeligheder eller nye informationer er blevet behørigt drøftet.
            
            
               (10)Hvis et antal medlemsstater svarende til det blokerende mindretal, der er fastsat i traktatens artikel 238, stk. 3, litra a), andet afsnit, modsætter sig forslaget, skal de medlemsstater, der deltager i FN/ECE-WP.7, udsætte beslutningen og fortsætte drøftelserne i de specialiserede afdelinger eller arbejdsgrupper. 
            
            
               (11)For at give den nødvendige fleksibilitet under drøftelserne forud for og under mødet i FN/ECE-WP.7 bør medlemsstaterne bemyndiges til at acceptere ændringer til forslagene, forudsat at sådanne ændringer ikke ændrer forslagenes grundlæggende indhold —
            
            
               VEDTAGET DENNE AFGØRELSE: 
            
            
               Artikel 1
            
            
               Når FN/ECE-WP.7 skal udarbejde nye kvalitetsnormer for frugt og grøntsager under FN/ECE eller skal ændre eksisterende FN/ECE-kvalitetsnormer for frugt og grøntsager, skal de medlemsstater, der deltager i FN/ECE-WP.7, og som handler i fællesskab på Den Europæiske Unions vegne, tillægges beføjelser til at godkende forslag udarbejdet af henholdsvis den specialiserede afdeling for standardisering af friske frugter og grøntsager og den specialiserede afdeling for standardisering af tørre og tørrede produkter eller ændringer til de eksisterende FN/ECE-kvalitetsnormer for frugt og grøntsager, i henhold til den procedure, der er fastsat i artikel 2, og på følgende betingelser: 
            
            
               a)de nye kvalitetsnormer for frugt og grøntsager eller ændringerne til eksisterende kvalitetsnormer for frugt og grøntsager er i Unionens interesse og tjener de mål, som Unionen forfølger som led i sin landbrugspolitik og
            
            
               b)de nye kvalitetsnormer for frugt og grøntsager eller ændringerne til eksisterende kvalitetsnormer for frugt og grøntsager er ikke i strid med EU-retten, særlig ikke med forordning (EU) nr. 1308/2013, med forbehold af Kommissionens beføjelser til ved delegerede retsakter at tilpasse Unionens regler, navnlig for så vidt angår de handelsnormer for frugt og grøntsager, der er omhandlet i artikel 75 i nævnte forordning.
            
            
            
               Artikel 2
            
            
               1. 
                     Med henblik på at fastlægge EU's holdning samt hvordan den gennemføres af medlemsstaterne i forbindelse med de i artikel 1 omhandlede spørgsmål, skal der afholdes møde i den kompetente rådsarbejdsgruppe i tilstrækkelig god tid inden mødet i FN/ECE-WP.7.  
            
            
               2.
                     Hvis Kommissionen under den i første afsnit omtalte kompetente arbejdsgruppes møde har særlige betænkeligheder vedrørende et forslag fra henholdsvis den specialiserede afdeling for standardisering af friske frugter og grøntsager eller den specialiserede afdeling for standardisering af tørre eller tørreder produkter, og hvis disse betænkeligheder ikke er blevet drøftet i en af de specialiserede afdelinger for standardisering, skal de deltagende medlemsstater, uanset artikel 1, anmode om, at beslutningen i FN/ECE-WP.7 vedrørende dette forslag udsættes indtil de spørgsmål, der giver anledning til bekymring, er blevet behørigt behandlet i de specialiserede afdelinger for standardisering.
            
            
               3.
                     Hvis der er sandsynlighed for, at et forslag fra den specialiserede afdeling for standardisering af friske frugter og grøntsager eller den specialiserede afdeling for standardisering af tørre eller tørrede produkter berøres af nye videnskabelige eller tekniske oplysninger, som blev tilgængelige efter det i første afsnit omtalte møde, men forud for eller under mødet i FN/ECE-WP.7, skal de medlemsstater, der deltager i FN/ECE-WP.7, uanset artikel 1, anmode om, at beslutningen vedrørende dette forslag under FN/ECE-WP.7 udsættes, indtil forslaget er blevet behørigt drøftet i de specialiserede afdelinger for standardisering på bagrund af disse nye videnskabelige eller tekniske oplysninger. 
            
         
         
            
               4. 
                     Hvis et antal medlemsstater svarende til det blokerende mindretal, der er fastsat i traktatens artikel 238, stk. 3, litra a), andet afsnit, under den i første afsnit omtalte kompetente arbejdsgruppes koordinerende møde modsætter sig et forslag til en ny FN/ECE-kvalitetsnorm for frugt og grøntsager eller ændringer til eksisterende FN/ECE-kvalitetsnormer for frugt og grøntsager, skal de medlemsstater, der deltager i FN/ECE-WP.7, uanset artikel 1, udsætte beslutningen og fortsætte drøftelserne i den specialiserede afdeling for standardisering af friske frugter og grøntsager, i den specialiserede afdeling for standardisering af tørre eller tørrede produkter eller i en arbejdsgruppe oprettet til dette formål.
            
            
            
               Artikel 3
            
            
               De medlemsstater, der deltager i FN/ECE-WP.7, og som handler i fællesskab på Den Europæiske Unions vegne, kan efter at have informeret Kommissionen tilslutte sig mindre ændringer til forslag til kvalitetsnormer for frugt og grøntsager i FN/ECE-WP.7, der ikke ændrer det grundlæggende indhold i disse forslag.
            
            
            
               Artikel 4
            
            
               Denne afgørelse er rettet til medlemsstaterne.
            
            
            
               Udfærdiget i Bruxelles, den .
            
            
               
                     På Rådets vegne
               
               
                     
               
               
                     Formand
               
            
         
         
            
                  
                     (1)
                  
                  
                     http://www.unece.org/fileadmin/DAM/trade/agr/AboutUs/GenevaUnderstanding_E.pdf
                  
                  .
                     
               
               
                  
                     (2)
                  Mandat for arbejdsgruppen for fastsættelse af kvalitetsnormer for landbrugsprodukter under FN/ECE 
                  
                     http://www.unece.org/fileadmin/DAM/trade/agr/AboutUs/ToR_eng.doc
                  
                  .
               
               
                  
                     (3)
                  Arbejdsprocedurer for arbejdsgruppen for fastsættelse af kvalitetsnormer for landbrugsprodukter under FN/ECE, vedtaget i 2010 og ændret i 2012 
                  
                     http://www.unece.org/fileadmin/DAM/trade/agr/AboutUs/WorkingProcedures_2012_e.doc
                  
                  .
               
               
                  
                     (4)
                  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).
               
               
                  
                     (5)
                  Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (EUT L 157 af 15.6.2011, s. 1).
               
               
                  
                     (6)
                  Aftalen om tekniske handelshindringer, 
                  
                     https://www.wto.org/english/docs_e/legal_e/17-tbt_e.htm
                  
                  .
               
               
                  
                     (7)
                  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).
               
               
                  
                     (8)
                  Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (EUT L 157 af 15.6.2011, s. 1).